નલિયા સેક્સકાંડ પછી કોંગ્રેસ તરફથી આ વાતનો ભારે વિરોધ કરવામાં આવી રહ્યો છે. કોંગ્રેસ આ મામલે ઠેર ઠેર રાજ્યભરમાં વિવિધ કાર્યક્રમો કરી રહી છે અને આ અંગે પોતાનો વિરોધ દર્શાવી રહી છે. તેવામાં કોંગ્રેસની મહિલા કાર્યકરોએ રાયસણ પહોંચી વડાપ્રધાન નરેન્દ્ર મોદીની માતાના ઘરની બહાર નલિયા દુષ્કર્મનો વિરોધ કર્યો હતો. નોંધનીય છે કે પીએમ નરેન્દ્ર મોદીની માતા રાયસણમાં વૃંદાવન સોસાયટીમાં તેમના નાના પુત્ર પંકજ મોદી સાથે રહે છે.